CELEX: 32021R2244
Language: da
Date: 2021-10-07 00:00:00
Title: Kommissionens delegerede forordning (EU) 2021/2244 af 7. oktober 2021 om supplerende regler til Europa-Parlamentets og Rådets forordning (EU) 2017/625 i form af særlige regler for offentlig kontrol for så vidt angår prøveudtagningsprocedurer for pesticidrester i fødevarer og foder (EØS-relevant tekst)

17.12.2021   
               
               
                  DA
               
               
                  Den Europæiske Unions Tidende
               
               
                  L 453/1
               
            
         KOMMISSIONENS DELEGEREDE FORORDNING (EU) 2021/2244
         af 7. oktober 2021
         om supplerende regler til Europa-Parlamentets og Rådets forordning (EU) 2017/625 i form af særlige regler for offentlig kontrol for så vidt angår prøveudtagningsprocedurer for pesticidrester i fødevarer og foder
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 19, stk. 2, litra a), og
         ud fra følgende betragtninger:
         
                     (1)
                  
                  
                     Ved forordning (EU) 2017/625 er der fastsat regler for offentlig kontrol og andre officielle aktiviteter, som medlemsstaternes kompetente myndigheder gennemfører for at verificere, at EU-lovgivningen er overholdt for så vidt angår blandt andet fødevaresikkerheden i alle produktions-, forarbejdnings- og distributionsled. Den indeholder særlige bestemmelser om offentlig kontrol i forbindelse med stoffer, hvis anvendelse kan medføre restkoncentrationer af sådanne stoffer i fødevarer og foder.
                  
               
                     (2)
                  
                  
                     Ved forordning (EU) 2017/625 udgik artikel 27, stk. 1, i Europa-Parlamentets og Rådets forordning (EF) nr. 396/2005 (2), som dog fortsat finder anvendelse frem til den 14. december 2022, medmindre der fastsættes en tidligere dato ved en delegeret forordning. Ved nævnte artikel 27, stk. 1, er der fastsat særlige krav til gennemførelse af offentlig kontrol for så vidt angår prøveudtagningsprocedurer til analyse af pesticid-rester i fødevarer og foder.
                  
               
                     (3)
                  
                  
                     Ved artikel 19, stk. 1, i forordning (EU) 2017/625 er der fastsat særlige krav til offentlig kontrol af restkoncentrationer af relevante stoffer i fødevarer og foder, som skal gennemføres i et hvilket som helst led i produktion, forarbejdning og distribution.
                  
               
                     (4)
                  
                  
                     Formålet med overvågningen af pesticidrester i fødevarer og foder er at sikre overholdelse af de maksimalgrænseværdier, der er fastsat i forordning (EF) nr. 396/2005, samt at vurdere forbrugernes eksponering for pesticidrester. Deri kræves det, at stikprøverne skal udtages i et tilstrækkeligt antal og et tilstrækkelig bredt udsnit for at sikre, at resultaterne er repræsentative for markedet. Det kræves også, at prøverne udtages i det mest relevante led i fødevarekæden.
                  
               
                     (5)
                  
                  
                     Det er således hensigtsmæssigt at supplere artikel 19, stk. 1, i forordning (EU) 2017/625 ved at fastsætte særlige regler for gennemførelse af offentlig kontrol for så vidt angår de relevante prøveudtagningsprocedurer til analyse af pesticidrester i fødevarer og foder.
                  
               
                     (6)
                  
                  
                     Da reglerne i artikel 27, stk. 1, i forordning (EF) nr. 396/2005 om offentlig kontrol med henblik på prøveudtagning ikke længere finder anvendelse fra den 15. december 2022, bør nærværende forordning anvendes fra denne dato —
                  
               VEDTAGET DENNE FORORDNING:
         
            Artikel 1
            Med henblik på den offentlige kontrol af pesticidrester, jf. artikel 19, stk. 1, i forordning (EU) 2017/625, udtager hver medlemsstat et tilstrækkeligt antal og et tilstrækkelig bredt udsnit af prøver for at sikre, at resultaterne er repræsentative for markedet under hensyntagen til resultaterne af tidligere kontrolprogrammer.
            Den i første afsnit fastsatte prøveudtagning foretages så tæt på det sted, hvor produkterne distribueres, som det med rimelighed kan kræves.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 15. december 2022.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 7. oktober 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 95 af 7.4.2017, s. 1.
         
            (2)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).